Σοκολατόπιτα με σιρόπι σοκολάτας
Αφράτη και ζουμερή σοκολατόπιτα με χειροποίητο σιρόπι να την περιχύνει, ένα γλυκό που κανείς δεν μπορεί να αντισταθεί.
1 πακέτο (250 γρ.) βούτυρο αγελαδινό ή μαργαρίνη + λίγο ακόμα για το ταψί, 3 κούπες ζάχαρη, 1 ½ κούπα νερό, 8 κουτ. σούπας κακάο, 5 αυγά, 2 κουτ. σούπας ζάχαρη, 3 κούπες αλεύρι για όλες τις χρήσεις και λίγο για το ταψί, 1 ½ φακελάκι μπέικιν πάουντερ, 1 φακελάκι σκόνη βανίλια, 250 γρ. τρίμμα κουβερτούρας για το γαρνίρισμα
Σε μια μέτρια κατσαρόλα ρίχνουμε όλα τα υλικά για το σιρόπι και βράζουμε σε μέτρια φωτιά, για περίπου 10 λεπτά ή μέχρι να γίνει ένα πυκνόρρευστο σιρόπι.Αποσύρουμε από τη φωτιά, το αφήνουμε να κρυώσει και από αυτό κρατάμε στην άκρη ένα νεροπότηρο, για το σερβίρισμα.Προθερμαίνουμε τον φούρνο στους 180° C.Σε ένα μπολ χτυπάμε με το μίξερ χειρός τα αυγά με τη ζάχαρη, μέχρι να αφρατέψουν πολύ καλά.Προσθέτουμε σταδιακά τα στεγνά υλικά (αλεύρι, μπέικιν πάουντερ, σκόνη βανίλιας) χτυπώντας συνεχώς με το μίξερ σε μέτρια ταχύτητα.Στο τέλος ρίχνουμε το σιρόπι που ετοιμάσαμε (εκτός από το ποτήρι που κρατήσαμε στην άκρη).Βουτυρώνουμε ελαφρώς ένα στρογγυλό ταψάκι με διάμετρο 26 εκ. και αδειάζουμε εκεί το μείγμα.Το ψήνουμε στον προθερμασμένο φούρνο για 35 έως 40 λεπτά (δοκιμάζουμε αν είναι έτοιμο βυθίζοντας τη λάμα ενός μαχαιριού στο κέντρο του κέικ – θα πρέπει να βγει καθαρή και στεγνή).Kόβουμε τη σοκολατόπιτα σε τετράγωνα κομμάτια και, όσο είναι ακόμη ζεστά, τα πασπαλίζουμε με το τρίμμα κουβερτούρας, η οποία θα λιώσει και κάνει μια ωραία κρούστα.Περιχύνουμε τη σοκολατόπιτα με το σιρόπι που αφήσαμε στην άκρη και σερβίρουμε.
Αυγά,Ζάχαρη,Σοκολάτα